Jul 28,2019
వచ్చే ఏడాది భారత్‌లోకి: టెస్లా
చెన్నై: ప్రపంచంలో వేగంగా అభివృద్ధి చెందుతోన్న ఆర్థిక వ్యవస్థ అయిన భారత్‌లో తాము త్వరలోనే అడుగుపెట్టనున్నట్టు టెస్లా తెలిపింది. వచ్చే ఏడాది (2020) నాటికి భారత్‌లో తాము కార్యకలాపాలను మొదలు పెట్టే అవకాశం ఉన్నట్టుగా సంస్థ సీఈవో ఎలన్‌ మస్క్‌ వెల్లడించారు. విద్యుత్తు వాహనాల తయారీలో తనకంటూ ఒక ప్రత్యేకతను సాధించుకొని టెస్లా రాణిస్తున్న సంగతి తెలిసిందే. ఆయన ఇటీవల ఐఐటీ మద్రాస్‌ విద్యార్థులను కలిశారు. ఐఐటీలోని 'ది ఆవిష్కార్‌ హైపర్‌లూప్‌' విద్యార్థుల బృందం 'స్పేస్‌ఎక్స్‌ హైపర్‌ లూప్‌ పోడ్‌ కాంపిటేషన్‌'లో ఫైనల్స్‌కు చేరింది. ఈ పోటీని జులై21న అమెరికన్‌ ఏరోస్పేస్‌ అండ్‌ స్పేస్‌ ట్రాన్స్‌పోర్టేషన్‌ కంపెనీ నిర్వహించింది. ఈ సందర్భంగా ఆవిష్కార్‌ బృందం మస్క్‌ను టెస్లా భారత రాకపై ప్రశ్నించింది. దీనికి ఆయన సమాధానం ఇస్తూ త్వరలోనే ఒక ఏడాదిలో అది జరగవచ్చని తెలిపారు. తాజాగా జీఎస్టీ కౌన్సిల్‌ సమావేశంలో కూడా ఈవీలపై పన్నుభారత్‌ 12 నుంచి 7శాతానికి తీసుకురావడంతో టెస్లాకు మార్గం మరింత సులువైనట్టయిందని మార్కెట్‌ విశ్లేషకులు చెబుతున్నారు.
మీ స్నేహితులకు రికమెండ్ చెయ్యండి